กองทัพอากาศ จัดอากาศยานบินถ่ายภาพทางอากาศ สนับสนุนโครงการพัฒนาฟื้นฟูลำตะคอง จังหวัดนครราชสีมา แก้ปัญหาอุทกภัยและภัยแล้ง
กองทัพอากาศ จัดอากาศยานบินถ่ายภาพทางอากาศ สนับสนุนโครงการพัฒนาฟื้นฟูลำตะคอง จังหวัดนครราชสีมา แก้ปัญหาอุทกภัยและภัยแล้งพลอากาศโท ตรีพล อ่องไพฑูรย์ เจ้ากรมกิจการพลเรือนทหารอากาศ ในฐานะเลขานุการศูนย์บรรเทาสาธารณภัยกองทัพอากาศ ร่วมกับพันเอก วทัญญู หลวงเทพ จเรกองทัพภาคที่ 2 /หัวหน้าฝ่ายกรรมวิธีข้อมูลและสารสนเทศ ศูนย์บริหารจัดการน้ำภาคตะวันออกเฉียงเหนือ กองอำนวยการรักษาความมั่นคงภายในภาค 2 และนาวาอากาศเอก สุรชาติ ภาณุวรรณ ผู้อำนวยการกองนโยบายและยุทธศาสตร์ความมั่นคง สำนักอำนวยการ สำนักงานประสานภารกิจด้านความมั่นคงกับกองอำนวยการรักษาความมั่นคงภายในราชอาณาจักร กองทัพอากาศ ประชุมหารือความร่วมมือในการจัดอากาศยานของกองทัพอากาศ ขึ้นทำการบินถ่ายภาพทางอากาศ เพื่อสนับสนุนกองทัพภาคที่ 2 /กองอำนวยการรักษาความมั่นคงภายใน ภาค 2 และจังหวัดนครราชสีมา ในโครงการ “พัฒนาฟื้นฟูลำตะคอง” จังหวัดนครราชสีมา ของศูนย์อำนวยการใหญ่จิตอาสาพระราชทาน โดยกองทัพอากาศ  จัดเครื่องบินตรวจการณ์และฝึกแบบที่ 20 หรือ DA – 42 MPP จากฝูงบิน 402 กองบิน 4 จังหวัดนครสวรรค์ ขึ้นทำการบินถ่ายภาพทางอากาศในพื้นที่เป้าหมายคือ บริเวณลำตะคอง ระหว่างวันที่ 17 กุมภาพันธ์ ถึงวันที่ 2 มีนาคม 2563 ซึ่งการปฏิบัติภารกิจครั้งนี้ เป็นการบูรณาการร่วมกันระหว่างหน่วยงาน เพื่อให้การดำเนินโครงการพัฒนาฟื้นฟูลำตะคองเป็นไปอย่างมีประสิทธิภาพสำหรับข้อมูลภาพถ่ายทางอากาศทั้งหมด จะถูกส่งให้กับศูนย์การลาดตระเวนทางอากาศและเทคโนโลยีภูมิสารสนเทศ กรมควบคุมการปฏิบัติทางอากาศ เพื่อประมวลผลภาพถ่ายทางอากาศ จัดทำแบบจำลองการวิเคราะห์ทิศทางการไหลของน้ำและแบบจำลองการวิเคราะห์ข้อมูลระดับน้ำล้นตลิ่ง ส่งให้กองทัพภาคที่ 2 หรือหน่วยงานที่เกี่ยวข้อง นำไปใช้ประโยชน์ต่อไป เป็นไปตามนโยบายของ พลอากาศเอก มานัต วงษ์วาทย์ ผู้บัญชาการทหารอากาศ ในการนำเทคโนโลยีด้านภูมิสารสนเทศ ตลอดจนยุทโธปกรณ์ซึ่งกองทัพอากาศใช้ในภารกิจด้านการบินและความมั่นคงของชาติ มาปรับใช้ให้เกิดประโยชน์สูงสุดต่อพี่น้องประชาชนในภารกิจด้านการบรรเทาสาธารณภัยต่างๆ